...जब संसद सदस्य की शपथ लेने के बाद दस्तखत करना भूल गए राहुल गांधी, राजनाथ सिंह ने दिलाई याद  
17वीं लोकसभा का सत्र सोमवार से हुआ शुरू
राहुल गांधी ने ली संसद सदस्य के तौर पर शपथ
शपथ के बाद संसद रजिस्टर में दस्तखत करना भूल गए राहुल
कांग्रेस अध्यक्ष राहुल गांधी (Rahul Gandhi) लंच टाइम के बाद सदन में आए थे और उन्होंने अंग्रेजी में शपथ ली. इसके बाद जब वह अपनी सीट की तरफ जाने लगे तब उन्हें संसद रजिस्टर पर सिग्नेचर करने की बात याद दिलाई गई. इसके बाद उन्होंने दस्तखत किया और फिर अपनी जगह पर जाकर बैठ गए.  

My 4th consecutive term as a Member of the #LokSabha begins today. Representing Wayanad, Kerala, I begin my new innings in Parliament by taking my oath this afternoon, affirming that I will bear true faith and allegiance to the Constitution of India ????????

शपथ से कुछ देर पहले उन्होंने एक ट्वीट भी किया था. राहुल गांधी (Rahul Gandhi) ने ट्वीट कर कहा, 'लोकसभा के सदस्य के रूप में मेरा लगातार चौथा कार्यकाल आज से शुरू हो रहा है. केरल के वायनाड का प्रतिनिधित्व करते हुए मैं आज दोपहर शपथ लेकर संसद में अपनी नई पारी की शुरुआत करूंगा. मैं यह भरोसा दिलाता हूं कि मैं भारत के संविधान के प्रति सच्चा विश्वास और निष्ठा रखूंगा.  
बता दें कि राहुल गांधी अपने चिरपरिचित परिधान सफेद कुर्ता और पायजामा पहनकर सदन आए थे. वह सदन में अंग्रिम पंक्ति में अपनी मां एवं रायबरेली से पुन: निर्वाचित हुईं सोनिया गांधी के साथ बैठे हुए थे. शपथ लेने के लिए जब राहुल गांधी का नाम पुकारा गया था तो सोनिया सहित कांग्रेस नेताओं एवं सदस्यों ने मेजें थपथपाकर उनका स्वागत किया.